ระเบียบกรุงเทพมหานครระเบียบกรุงเทพมหานครว่าด้วยการยึดอายัดและขายทอดตลาดทรัพย์สินของผู้ค้างภาษีพ.ศ.๒๕๔๖ โดยที่มาตรา ๔๔แห่งพระราชบัญญัติภาษีโรงเรือนและที่ดิน พุทธศักราช ๒๔๗๕ซึ่งแก้ไขเพิ่มเติมโดยพระราชบัญญัติภาษีโรงเรือนและที่ดิน (ฉบับที่๕) พ.ศ. ๒๕๔๓และมาตรา ๔๑ แห่งพระราชบัญญัติภาษีบำรุงท้องที่ พ.ศ. ๒๕๐๘ได้กำหนดให้ผู้บริหารองค์กรปกครองส่วนท้องถิ่นมีอำนาจในการดำเนินการยึดอายัดและขายทอดตลาดทรัพย์สินของผู้ค้างภาษีได้โดยให้ปฏิบัติตามประมวลกฎหมายวิธีพิจารณาความแพ่งโดยอนุโลมจึงสมควรกำหนดระเบียบกรุงเทพมหานครว่าด้วยการยึดอายัดและขายทอดตลาดทรัพย์สินของผู้ค้างภาษีดังกล่าวอาศัยอำนาจตามความในมาตรา๔๙ แห่งพระราชบัญญัติระเบียบบริหารราชการกรุงเทพมหานคร พ.ศ.๒๕๒๘ ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยการยึด อายัดและขายทอดตลาดทรัพย์สินของผู้ค้างภาษี พ.ศ.๒๕๔๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบ ข้อบังคับประกาศหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ให้ปลัดกรุงเทพมหานครรักษาการตามระเบียบนี้ และให้มีอำนาจออกประกาศ คำสั่งเพื่อปฏิบัติการให้เป็นไปตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ให้เสนอปลัดกรุงเทพมหานครวินิจฉัยสั่งการหมวด๑บททั่วไป ข้อ ๕ ในระเบียบนี้ภาษี หมายความว่าภาษีโรงเรือนและที่ดินและภาษีบำรุงท้องที่ที่กรุงเทพมหานครจัดเก็บเป็นรายได้ของกรุงเทพมหานครตามกฎหมายว่าด้วยการนั้นภาษีค้าง หมายความว่าภาษีที่ต้องชำระตามกฎหมาย ซึ่งเมื่อถึงกำหนดชำระแล้วผู้มีหน้าที่เสียภาษีมิได้ชำระและให้รวมถึงเงินเพิ่มด้วยผู้ค้างภาษี หมายความว่าผู้ต้องรับผิดชอบชำระภาษีค้างการบังคับภาษีค้างหมายความว่า กระบวนการบังคับเรียกเก็บภาษีค้างในชั้นยึดอายัดและขายทอดตลาดทรัพย์สินเจ้าพนักงานบังคับภาษีหมายความว่า ข้าราชการกรุงเทพมหานครซึ่งผู้ว่าราชการกรุงเทพมหานครแต่งตั้งขึ้นเพื่อทำการบังคับภาษีค้างยึด หมายความว่าการกระทำใดๆ ต่อทรัพย์สินของผู้ค้างภาษีเพื่อให้ทรัพย์สินนั้นได้เข้ามาอยู่ในความควบคุมดูแลหรือครอบครองของเจ้าพนักงานบังคับภาษีอายัด หมายความว่าการสั่งให้ผู้ค้างภาษีและหรือบุคคลภายนอกมิให้จำหน่ายจ่ายโอน หรือกระทำนิติกรรมใดๆเกี่ยวกับทรัพย์สิน หรือสิทธิเรียกร้องที่ได้สั่งอายัดไว้รวมตลอดถึงการสั่งให้บุคคลภายนอกมิให้นำส่งทรัพย์สินหรือชำระหนี้แก่ผู้ค้างภาษีและหรือให้ส่งมอบ หรือชำระหนี้ต่อกรุงเทพมหานครคณะกรรมการ หมายความว่าคณะกรรมการจัดการขายทอดตลาดข้อ ๖ การส่งหนังสือ เช่น หนังสือเตือนคำสั่งหรือประกาศตามระเบียบนี้ให้ปฏิบัติดังต่อไปนี้๖.๑ให้ส่งในเวลากลางวันระหว่างพระอาทิตย์ขึ้นถึงพระอาทิตย์ตกหรือในเวลาทำการ๖.๒ ให้ส่งณ ภูมิลำเนาหรือสถานที่ทำการของผู้รับหรือให้ส่งโดยทางไปรษณีย์ลงทะเบียนถ้าไม่พบผู้รับ ณภูมิลำเนาหรือสถานที่ทำการของผู้รับให้ส่งแก่ผู้ซึ่งบรรลุนิติภาวะแล้ว ณ ภูมิลำเนาหรืออยู่ในบ้านหรือสถานที่ทำการของผู้นั้นถ้าไม่สามารถจะส่งตามวิธีดังกล่าวได้ให้ปิดไว้ในที่แลเห็นได้ง่าย ณ ภูมิลำเนาหรือสถานที่ทำการของผู้นั้น หรือลงประกาศแจ้งความในหนังสือพิมพ์รายวันอย่างน้อย๒ ฉบับ หรือโฆษณาด้วยวิธีอื่นเมื่อได้ปฏิบัติการตามวิธีดังกล่าวและเวลาได้ล่วงพ้นไปไม่น้อยกว่า ๗ วันนับแต่วันที่ปฏิบัติการให้ถือว่าผู้รับได้รับหนังสือนั้นแล้วหมวด๒การยึดทรัพย์สินของผู้ค้างภาษี ส่วนที่๑วิธีการเร่งรัดภาษีค้าง ข้อ ๗เมื่อถึงกำหนดเวลาที่อาจใช้สิทธิยึดทรัพย์สินได้ตามกฎหมายหากผู้ค้างภาษียังไม่นำเงินภาษีค้างมาชำระให้พนักงานเก็บภาษีตามกฎหมายว่าด้วยภาษีโรงเรือนและที่ดินหรือเจ้าพนักงานประเมินตามกฎหมายว่าด้วยภาษีบำรุงท้องที่แล้วแต่กรณี ออกหนังสือเตือนตามแบบ ภ.กทม.๑ โดยเร็ว ทั้งนี้ ต้องให้เวลาผู้ค้างภาษีนำเงินมาชำระภายใน ๓๐ วันนับแต่วันที่ได้รับหนังสือเตือนข้อ ๘ เมื่อได้ดำเนินการตามข้อ ๗ แล้วปรากฏว่า๘.๑ผู้ค้างภาษีมาพบตามกำหนดเวลาและมีความประสงค์จะขอชำระภาษีค้างเป็นงวดรายเดือนให้ปฏิบัติตามระเบียบหรือคำสั่งที่กรุงเทพมหานครกำหนด๘.๒ผู้ค้างภาษีขอชำระภาษีค้างแต่เพียงบางส่วนให้รับชำระภาษีนั้นไว้ก่อนแล้วบันทึกถ้อยคำและรายการทรัพย์สินไว้เป็นหลักฐานส่วนที่เหลือให้ปฏิบัติตาม ๘.๑๘.๓ผู้ค้างภาษีไม่มาพบตามวันและเวลาที่กำหนดไว้หรือมาพบแต่ไม่ยินยอมชำระหรือผิดนัดไม่ชำระภายในกำหนดเวลาตาม ๘.๑หรือ ๘.๒ ให้บันทึกเหตุผลไว้เป็นหลักฐานแล้วให้ผู้อำนวยการเขตหรือผู้อำนวยการกองรายได้ออกหนังสือเตือนครั้งสุดท้ายตามแบบ ภ.กทม.๒ขึ้นโดยเร็ว ให้ผู้ค้างภาษีนำเงินมาชำระ โดยกำหนดให้นำเงินมาชำระภายใน ๑๕ วัน นับแต่วันได้รับหนังสือเตือนครั้งสุดท้ายเมื่อดำเนินการตามวรรคหนึ่งแล้วหากผู้ค้างภาษียังไม่ได้ชำระเงินตามกำหนดให้ผู้อำนวยการเขตหรือผู้อำนวยการกองรายได้แล้วแต่กรณี กำหนดตัวผู้รับผิดชอบออกไปทำการสืบสวนหาทรัพย์สินของผู้ค้างภาษี และเมื่อทำการสืบสวนหาทรัพย์สินแล้วให้ประมาณราคาทรัพย์สินนั้นตามข้อ๒๙ หรือข้อ ๓๐ พร้อมทั้งทำรายงานการสืบสวนหาทรัพย์สินของผู้ค้างภาษีตามแบบ ภ.กทม.๓เสนอผู้อำนวยการเขตหรือผู้อำนวยการกองรายได้ แล้วแต่กรณีให้ผู้อำนวยการเขตหรือผู้อำนวยการกองรายได้แล้วแต่กรณี เร่งรัดให้มีการสืบสวนหาทรัพย์สินโดยไม่ชักช้าข้อ ๙ เมื่อทำการสืบสวนหาทรัพย์สินตามข้อ ๘วรรคสองแล้ว ให้ผู้อำนวยการเขตหรือผู้อำนวยการกองรายได้ แล้วแต่กรณีรายงานพร้อมเอกสารหลักฐานในการเร่งรัดภาษีค้างรายงานการสืบสวนหาทรัพย์สินของผู้ค้างภาษี ตามแบบ ภ.กทม.๓พร้อมเสนอคำสั่งแต่งตั้งเจ้าพนักงานบังคับภาษี ตามแบบ ภ.กทม.๔คำสั่งให้ยึดทรัพย์สิน ตามแบบ ภ.กทม.๕ประกาศยึดทรัพย์สิน ตามแบบ ภ.กทม.๖หรือคำสั่งให้อายัดทรัพย์สิน ตามแบบ ภ.กทม.๗แล้วแต่กรณี เพื่อให้ผู้ว่าราชการกรุงเทพมหานครหรือผู้ที่ได้รับมอบหมายลงนามส่วนที่๒วิธีดำเนินการยึดทรัพย์สิน ข้อ ๑๐ ก่อนไปทำการยึดทรัพย์สินให้เจ้าพนักงานบังคับภาษีผู้ไปยึดทรัพย์สินตรวจสอบและทำความเข้าใจให้แน่ชัดว่าจะต้องยึดทรัพย์สินอะไรบ้างของใคร และจำนวนราคาทรัพย์สินที่จะยึดได้ตามกฎหมายมีประมาณเท่าใดข้อ ๑๑เจ้าพนักงานบังคับภาษีผู้ไปทำการยึดทรัพย์สิน ต้องนำสำเนาคำสั่งยึดทรัพย์สินและคำสั่งแต่งตั้งเจ้าพนักงานบังคับภาษีกับเครื่องมือสำหรับทำการยึดทรัพย์สินเช่น ครั่ง และตราตีครั่งไปด้วยพร้อมทั้งประกาศยึดทรัพย์สิน ตามแบบ ภ.กทม.๖เพื่อติดไว้ ณ สถานที่ยึดทรัพย์สินข้อ ๑๒ ก่อนดำเนินการยึดทรัพย์สิน เจ้าพนักงานบังคับภาษีต้องแสดงคำสั่งยึดทรัพย์สินและคำสั่งแต่งตั้งเจ้าพนักงานบังคับภาษีต่อผู้ค้างภาษีหรือบุคคลที่ระบุไว้ในคำสั่งยึดทรัพย์สิน ถ้าไม่ปรากฏตัวบุคคลดังกล่าวให้แสดงต่อบุคคลที่อยู่ในสถานที่นั้นข้อ ๑๓เจ้าพนักงานบังคับภาษีต้องดำเนินการยึดทรัพย์สินในระหว่างพระอาทิตย์ขึ้นและพระอาทิตย์ตกในวันการงานปกติข้อ ๑๔ ในการดำเนินการยึดทรัพย์สินเจ้าพนักงานบังคับภาษีมีอำนาจเท่าที่มีความจำเป็นเพื่อที่จะเข้าไปในสถานที่ใดๆอันเป็นของผู้ค้างภาษีหรือที่ผู้ค้างภาษีได้ครอบครองอยู่ เช่น บ้านที่อยู่คลังสินค้า โรงงานและร้านค้าขาย เป็นต้นทั้งมีอำนาจที่จะยึดและตรวจสมุดบัญชีหรือแผ่นกระดาษ และกระทำการใดๆตามสมควรเพื่อเปิดสถานที่หรือบ้านที่อยู่หรือโรงเรือนดังกล่าวรวมทั้งตู้นิรภัยหรือที่เก็บของอื่นๆ แล้วรายงานให้ผู้ว่าราชการกรุงเทพมหานครทราบข้อ ๑๕ ในการยึดทรัพย์สินรายใด ถ้ามีผู้ขัดขวางให้เจ้าพนักงานบังคับภาษีชี้แจงว่ากล่าวแต่โดยดีก่อน ถ้าผู้นั้นยังขัดขวางอยู่อีกเจ้าพนักงานบังคับภาษีชอบที่จะร้องขอความช่วยเหลือจากเจ้าพนักงานตำรวจเพื่อดำเนินการยึดทรัพย์สินจนได้ข้อ ๑๖ให้ยึดทรัพย์สินของผู้ค้างภาษีแต่เพียงประมาณราคาที่ควรจะขายทอดตลาดได้พอชำระหนี้ตามคำสั่งให้ยึดทรัพย์สินพร้อมทั้งชำระค่าธรรมเนียม ค่าใช้จ่ายในการยึดและการขายทอดตลาดซึ่งทรัพย์สินนั้นแต่ถ้าผู้ค้างภาษีมีทรัพย์สินซึ่งมีราคามากกว่าจำนวนเงินภาษีค้างและมิอาจแบ่งยึดโดยมิให้ทรัพย์สินนั้นเสื่อมราคา เช่น ทำให้เปลี่ยนสภาพและราคาตกต่ำเป็นต้น ทั้งทรัพย์สินอื่นที่จะยึดให้พอคุ้มจำนวนภาษีค้างไม่ปรากฏด้วยแล้วก็ให้ยึดทรัพย์สินที่ว่านั้นมาขายทอดตลาดข้อ ๑๗ กรณีการยึดทรัพย์สินที่เป็นอสังหาริมทรัพย์ เช่น ที่ดิน โรงเรือนสิ่งปลูกสร้างที่ก่อสร้างอยู่บนที่ดินหรือทรัพย์ที่มีทะเบียน เจ้าพนักงานบังคับภาษีต้องดำเนินการเพื่อให้ได้มาซึ่งสำเนาของโฉนดที่ดินหรือหนังสือสำคัญสำหรับที่ดินหรือทะเบียนของทรัพย์สินนั้นเพื่อตรวจสอบความถูกต้องของทรัพย์สินที่จะยึดและราคาประมาณของทรัพย์สินนั้น๑๗.๑กรณีการยึดที่ดินหากควรเชื่อได้ว่าเป็นที่ดินแปลงเดียวกันแล้วให้จดชื่อเจ้าของที่ดินข้างเคียงเท่าที่ทราบกำกับไว้ในแผนที่จำลองและแสดงให้เห็นสภาพและทำเลที่ตั้งของที่ดินที่ยึดและแสดงด้วยว่าอยู่ใกล้ไกลจากสถานที่ราชการหรือที่ชุมชนหรือทางบก ทางน้ำ ประมาณระยะเท่าใด๑๗.๒กรณีการยึดเรือน โรงหรือสิ่งปลูกสร้างอย่างอื่น ให้เจ้าพนักงานบังคับภาษีจดขนาดกว้างยาวและบรรยายสภาพแห่งสิ่งนั้นๆว่าพื้น ประตู หน้าต่าง เสา เครื่องบนใช้วัสดุชนิดใด หลังคาอะไร มีกี่ชั้นกี่ห้องและเก่าใหม่อย่างใด เลขทะเบียนเท่าไร ถ้าเป็นสถานที่ให้เช่า ค่าเช่าเท่าใดข้อ ๑๘ การยึดสังหาริมทรัพย์มีรูปร่างและอสังหาริมทรัพย์ย่อมครอบไปถึงดอกผลแห่งทรัพย์สินและอุปกรณ์แห่งอสังหาริมทรัพย์นั้นด้วยเว้นแต่จะได้มีกฎหมายบัญญัติไว้เป็นอย่างอื่นข้อ ๑๙ในการยึดที่ดินของผู้ค้างภาษีถ้าที่ดินที่ยึดนั้นมีสิ่งปลูกสร้างหรือไม้ล้มลุกหรือธัญชาติอันจะเก็บเกี่ยวรวงผลได้คราวหนึ่งหรือหลายคราวต่อปีเป็นของผู้อื่นปลูกอยู่ ให้เจ้าพนักงานบังคับภาษีบันทึกถ้อยคำของเจ้าของสิ่งนั้นๆให้ปรากฎว่าได้รับอนุญาตจากเจ้าของที่ดินให้อยู่ในที่ดินนั้นหรือไม่และอาศัยสิทธิอะไรข้อ ๒๐ การยึดที่ดินซึ่งมีไม้ยืนต้นให้เจ้าพนักงานบังคับภาษีจดชนิดและประมาณจำนวนต้นไม้ไว้ด้วยภายใต้บังคับแห่งพระราชบัญญัติว่าด้วยการยึดทรัพย์สินของกสิกรพ.ศ. ๒๔๗๕การยึดที่ไร่นาซึ่งมีไม้ล้มลุกหรือธัญชาติอันจะเก็บเกี่ยวได้ตามฤดูกาลจะยึดแต่ที่ดินไม่ยึดไม้ล้มลุกหรือธัญชาติหรือจะยึดทั้งที่ดินและไม้ล้มลุกหรือธัญชาติด้วยก็ได้ข้อ ๒๑ถ้าอสังหาริมทรัพย์ที่ยึดมีดอกผลธรรมดาที่ผู้ค้างภาษีจะต้องเป็นผู้เก็บเกี่ยวหรือบุคคลอื่นเป็นผู้เก็บเกี่ยวในนามของผู้ค้างภาษีเมื่อเจ้าพนักงานบังคับภาษีเห็นสมควรจัดการเก็บเกี่ยวเองต้องแจ้งเป็นหนังสือให้ผู้ค้างภาษีทราบเสียก่อนในขณะทำการยึด แล้วจึงทำการเก็บเกี่ยวดอกผลนั้นเมื่อถึงกำหนดข้อ ๒๒ ในการยึดทรัพย์สินนั้นให้ยึดเฉพาะส่วนของผู้ค้างภาษี แต่ถ้ามีบุคคลอื่นเป็นเจ้าของรวมอยู่ด้วยและไม่ปรากฏว่าส่วนใดเป็นของผู้ค้างภาษีให้ยึดมาทั้งหมดข้อ ๒๓เมื่อยึดทรัพย์สินมาแล้วปรากฏว่าทรัพย์สินที่ยึดนั้นมีชื่อบุคคลอื่นเป็นเจ้าของกรรมสิทธิ์ในทะเบียนให้เจ้าพนักงานบังคับภาษีรีบแจ้งให้ผู้ว่าราชการกรุงเทพมหานครทราบเพื่อพิจารณาดำเนินการถอนยึดทรัพย์สินนั้นตามควรแก่กรณีข้อ ๒๔เจ้าพนักงานบังคับภาษีต้องแสดงให้เห็นโดยประจักษ์แจ้งตามวิธีที่เห็นสมควรว่าได้มีการยึดทรัพย์สินแล้วเช่น๒๔.๑สิ่งของให้เจ้าพนักงานบังคับภาษีปิดหรือผูกแผ่นเลขหมายสิ่งของที่ยึดให้ตรงตามบัญชีทรัพย์สินถ้าสามารถจะเก็บรวมเข้าหีบหรือตู้ได้ก็ให้รวมไว้แล้วปิดหีบหรือตู้ประทับตราครั่งอีกชั้นหนึ่ง๒๔.๒ ห้องแถวตึกแถวหรือสิ่งปลูกสร้าง ให้ปิดเครื่องหมายไว้ทุกห้อง๒๔.๓สัตว์พาหนะและปศุสัตว์จะใช้สีทาที่ขาด้านในตัวหรือที่ตัวหรือจะใช้แผ่นเลขหมายผูกคอหรือจะต้อนเข้าคอกและผูกเชือกประทับตราครั่งที่ประตูคอกก็ได้แล้วแต่จะเห็นสมควร แต่อย่าให้เป็นการขัดข้องต่อการเลี้ยงรักษาสัตว์ข้อ ๒๕ ห้ามยึดทรัพย์สินของผู้ค้างภาษี ดังต่อไปนี้๒๕.๑เครื่องนุ่งห่มหลับนอนหรือเครื่องใช้ในครัวเรือนโดยประมาณรวมกันราคาไม่เกิน๕,๐๐๐ บาทในกรณีที่ผู้ว่าราชการกรุงเทพมหานครเห็นสมควรจะกำหนดทรัพย์สินดังกล่าวที่ราคาเกิน๕,๐๐๐ บาทให้เป็นทรัพย์สินที่ไม่ต้องอยู่ในความรับผิดแห่งการบังคับภาษีค้าง ทั้งนี้โดยคำนึงถึงความจำเป็นตามฐานะของผู้ค้างภาษี๒๕.๒เครื่องมือหรือเครื่องใช้ที่จำเป็นในการเลี้ยงชีพหรือประกอบวิชาชีพโดยประมาณรวมกันราคาไม่เกิน๑๐,๐๐๐ บาทแต่ถ้าผู้ค้างภาษียื่นคำร้องขอต่อผู้ว่าราชการกรุงเทพมหานครขออนุญาตยึดหน่วงและใช้เครื่องมือหรือเครื่องใช้อันจำเป็นเพื่อดำเนินการเลี้ยงชีพหรือประกอบวิชาชีพอันมีราคาเกินกว่าจำนวนราคาดังกล่าวแล้วผู้ว่าราชการกรุงเทพมหานครมีอำนาจใช้ดุลพินิจอนุญาตหรือไม่อนุญาตภายในบังคับแห่งเงื่อนไขตามที่ผู้ว่าราชการกรุงเทพมหานครเห็นสมควร๒๕.๓ วัตถุเครื่องใช้และอุปกรณ์ที่จำเป็นต้องใช้ทำหน้าที่แทนหรือช่วยอวัยวะของผู้ค้างภาษี๒๕.๔ทรัพย์สินอย่างใดที่โอนกันมิได้ตามกฎหมายหรือตามกฎหมายย่อมไม่อยู่ในความรับผิดแห่งการบังคับคดี๒๕.๕ทรัพย์สินของกสิกรตามมาตรา ๕แห่งพระราชบัญญัติว่าด้วยการยึดทรัพย์สินของกสิกร พ.ศ.๒๔๗๕ ดังได้แก่ พืชพันธุ์ที่ใช้ในปีต่อไปตามสมควรพืชผลที่เก็บไว้สำหรับเลี้ยงตัวและครอบครัวตามฐานานุรูปสำหรับหนึ่งปีสัตว์และเครื่องมือประกอบอาชีพที่มีไว้พอแก่การดำเนินอาชีพต่อไปทรัพย์สินของผู้ค้างภาษีอันมีลักษณะเป็นของส่วนตัวโดยแท้เช่น หนังสือสำหรับวงศ์ตระกูลโดยเฉพาะ จดหมายหรือสมุดบัญชีต่างๆนั้น อาจยึดมาตรวจดูเพื่อประโยชน์แห่งการบังคับภาษีได้ถ้าจำเป็นแต่ห้ามมิให้เอาออกขายทอดตลาดประโยชน์แห่งข้อยกเว้นที่กำหนดไว้ในข้อนี้ให้ขยายไปถึงทรัพย์สินตามวรรคหนึ่งอันเป็นของภรรยาหรือของบุตรผู้เยาว์ของผู้ค้างภาษีซึ่งทรัพย์สินเช่นว่านี้ตามกฎหมายอาจถือได้ว่าเป็นทรัพย์สินของผู้ค้างภาษีหรือเป็นทรัพย์สินที่อาจบังคับเอาชำระหนี้ภาษีค้างได้ข้อ ๒๖ให้เจ้าพนักงานบังคับภาษีจัดทำบัญชีทรัพย์สินที่ยึดโดยแสดงรายละเอียด เช่นชื่อ ประเภท จำนวน ขนาด น้ำหนัก สภาพและราคาประมาณแห่งทรัพย์สิน เป็นต้น ตามลำดับหมายเลขไว้ข้อ ๒๗ การจดบัญชีทรัพย์สินถ้าเป็นทรัพย์สินหลายสิ่งราคาเล็กน้อยจะมัดรวมหรือกองรวมกันแล้วจดเป็นเลขหมายเดียวก็ได้ข้อ ๒๘ เมื่อได้กระทำการยึดทรัพย์สินเสร็จแล้วต้องปิดประกาศยึดทรัพย์สินไว้ ณ สถานที่ยึดโดยเปิดเผยส่วนที่๓การแจ้งและประมาณราคาทรัพย์สินที่ยึด ข้อ ๒๙การประมาณราคาที่ดินพึงพิจารณาตามหลักเกณฑ์เหล่านี้ประกอบกัน คือ๒๙.๑ราคาซื้อขายกันในท้องตลาดโดยคำนึงถึงสภาพแห่งที่นั้นว่าเป็นที่อะไรเช่น ที่ปลูกตึกแถว เรือนแถว ให้เช่า หรือที่บ้าน ที่สวน ที่นา ที่ไร่ เป็นต้นและที่นั้นอยู่ในทำเลอย่างไร เช่น อยู่ในทำเลค้าขาย ที่ชุมนุมชน หรือใกล้ทางบกทางน้ำ ท่าเรือ หรือมีประโยชน์รายได้มากน้อยเพียงใดเหล่านี้ เป็นต้น๒๙.๒ราคาที่ดินท้องที่นั้นหรือท้องที่ใกล้เคียงซึ่งเคยมีการขายทอดตลาดไปแล้ว๒๙.๓ราคาซื้อขายหรือจำนองหรือขายฝากครั้งสุดท้ายของที่ดินที่ยึดและที่ดินข้างเคียง๒๙.๔ราคาประเมินทุนทรัพย์ของอสังหาริมทรัพย์เพื่อเรียกเก็บค่าธรรมเนียมจดทะเบียนสิทธิและนิติกรรมตามประมวลกฎหมายที่ดินข้อ ๓๐การประมาณราคาทรัพย์สินนอกจากที่ดินให้ประมาณตามราคาซื้อขายในท้องตลาดตามสภาพความเก่าใหม่ของทรัพย์สินนั้นๆข้อ ๓๑. การประมาณราคาทรัพย์สินที่มีการจำนองหรือจำนำให้ปฏิบัติเช่นเดียวกับข้อ ๒๙ และข้อ ๓๐ แต่ให้หมายเหตุไว้ด้วยว่า จำนองหรือจำนำเมื่อใด ต้นเงินเท่าใด รวมดอกเบี้ยเท่าใดเพื่อประกอบดุลพินิจในการขายทอดตลาดข้อ ๓๒ การยึดที่ดินมีโฉนดและที่ดินที่ยังไม่มีโฉนดตราจอง หรือใบไต่สวนตามประมวลกฎหมายที่ดินหรืออสังหาริมทรัพย์อื่นอันอยู่ในที่ดินให้เจ้าพนักงานบังคับภาษีรีบแจ้งการยึดไปยังเจ้าพนักงานที่ดินที่ที่ดินนั้นตั้งอยู่ข้อ ๓๓การยึดสิ่งปลูกสร้างที่อยู่บนที่ดินของผู้อื่นที่มีโฉนดให้เจ้าพนักงานบังคับภาษีแจ้งชื่อเจ้าของที่ดินที่มีสิ่งปลูกสร้างดังกล่าวให้เจ้าพนักงานที่ดินทราบเพื่อมิให้มีการโอนกรรมสิทธิ์ในสิ่งปลูกสร้างดังกล่าวให้ผู้อื่นข้อ ๓๔ เมื่อได้ยึดเรือกำปั่นหรือเรือมีระวางตั้งแต่หกตันขึ้นไป เรือกลไฟ หรือเรือยนต์ระวางตั้งแต่ห้าตันขึ้นไปให้เจ้าพนักงานบังคับภาษีแจ้งการยึดไปยังกรมเจ้าท่ากรณียึดสังหาริมทรัพย์อื่นที่มีทะเบียนแสดงกรรมสิทธิ์เช่น เครื่องจักร ให้แจ้งการยึดไปยังนายทะเบียนแห่งทรัพย์สินนั้นกรณียึดรถยนต์รถจักรยานยนต์ ที่มีกฎหมายควบคุมไว้ ให้แจ้งการยึดไปให้นายทะเบียนทราบด้วยข้อ ๓๕ การยึดทรัพย์สินของผู้ค้างภาษีถ้าผู้ว่าราชการกรุงเทพมหานครหรือผู้ที่ได้รับมอบหมายเห็นว่าราคาทรัพย์สินที่เจ้าพนักงานบังคับภาษีประมาณราคายังไม่สมควรก็ให้แก้ไขและให้เจ้าพนักงานบังคับภาษีแจงให้ผู้ค้างภาษีทราบและถ้าหากทรัพย์สินที่ยึดมีผู้ถือกรรมสิทธิ์ร่วมให้แจ้งการยึดและราคาประมาณให้ผู้ถือกรรมสิทธิ์ร่วมทราบด้วยถ้าไม่สามารถจะกระทำตามความในวรรคแรกได้ให้เจ้าพนักงานบังคับภาษีปิดประกาศแจ้งการยึดไว้ ณ สถานที่ที่ยึด ที่สำนักงานเขตศาลาว่าการกรุงเทพมหานครหรือประกาศแจ้งการยึดทรัพย์สินทางหนังสือพิมพ์รายวันไม่เกิน๗ วันส่วนที่๔การคัดค้านการยึดทรัพย์สิน ข้อ ๓๖ถ้าบุคคลใดจะยื่นคำร้องคัดค้านการยึดทรัพย์สินโดยกล่าวอ้างว่าผู้ค้างภาษีไม่ใช่เจ้าของทรัพย์สินที่เจ้าพนักงานบังคับภาษีได้ยึดไว้ก่อนที่ได้เอาทรัพย์สินเช่นว่านี้ออกขายทอดตลาดหรือจำหน่ายโดยวิธีอื่น บุคคลนั้นอาจยื่นคำร้องขอต่อผู้ว่าราชการกรุงเทพมหานครหรือผู้ที่ได้รับมอบหมายเพื่อให้มีคำสั่งปล่อยทรัพย์สินเช่นว่านั้นเมื่อเจ้าพนักงานบังคับภาษีหรือคณะกรรมการได้รับคำร้องขอเช่นว่านี้ให้งดการขายทอดตลาดหรือจำหน่ายทรัพย์สินนั้นไว้ในระหว่างรอคำวินิจฉัยชี้ขาดต่อไปเว้นแต่๓๖.๑ หากมีพยานหลักฐานเบื้องต้นแสดงว่าคำร้องขอนั้นไม่มีมูลและยื่นเข้ามาเพื่อประวิงเวลาให้ชักช้าผู้ว่าราชการกรุงเทพมหานครหรือผู้ที่ได้รับมอบหมายมีอำนาจสั่งให้ผู้ร้องวางเงินต่อผู้ว่าราชการกรุงเทพมหานครหรือผู้ที่ได้รับมอบหมายหรือต่อคณะกรรมการในเวลาที่กำหนดตามจำนวนเงินที่เห็นสมควรเพื่อประกันความเสียหายใดๆที่อาจได้รับเนื่องจากเหตุที่เนิ่นช้าในการขายทอดตลาดอันเกิดแต่การยื่นคำร้องขอนั้นถ้าผู้ร้องไม่ปฏิบัติตามคำสั่งเช่นว่านี้ให้ผู้ว่าราชการกรุงเทพมหานครหรือผู้ที่ได้รับมอบหมายยกคำร้องนั้นเสียและมีคำสั่งให้ดำเนินการต่อไป๓๖.๒ถ้าทรัพย์สินที่พิพาทนั้นเป็นสังหาริมทรัพย์และมีพยานหลักฐานเบื้องต้นแสดงว่าคำร้องขอนั้นไม่มีเหตุอันควรฟังหรือถ้าปรากฏว่าทรัพย์สินที่ยึดเป็นสังหาริมทรัพย์ที่เก็บไว้นานไม่ได้ผู้ว่าราชการกรุงเทพมหานครหรือผู้ที่ได้รับมอบหมายมีอำนาจสั่งให้คณะกรรมการจัดการขายทอดตลาดทรัพย์สินหรือจำหน่ายทรัพย์สินเช่นว่านี้โดยไม่ชักช้าส่วนที่๕การเก็บรักษาทรัพย์สินที่ยึด ข้อ ๓๗ทรัพย์สินที่ยึดไว้แล้วให้นำมาเก็บรักษาไว้ที่สำนักงานเขตหรือสถานที่อื่นใดที่ผู้อำนวยการสำนักการคลังกำหนดแต่ถ้าเป็นอสังหาริมทรัพย์ หรือสิ่งของอื่นซึ่งลำบากต่อการขนย้ายให้มอบแก่บุคคลที่สมควรดูแลรักษาไว้ในการที่จะให้ผู้ใดดูแลรักษาทรัพย์สินให้ถือหลักเกณฑ์ดังต่อไปนี้๓๗.๑ถ้าผู้ค้างภาษียอมรับรักษาทรัพย์สินที่ยึดและเจ้าพนักงานบังคับภาษีเห็นสมควรจะมอบทรัพย์สินนั้นไว้ในความอารักขาของผู้ค้างภาษีก็ได้๓๗.๒ถ้าผู้ค้างภาษีไม่รับรักษาทรัพย์สินที่ยึดเมื่อเจ้าพนักงานบังคับภาษีเห็นสมควรจะมอบไว้ในความอารักขาของบุคคลอื่นซึ่งครอบครองทรัพย์สินนั้นอยู่ก็ได้๓๗.๓ถ้าไม่สามารถปฏิบัติดังกล่าวใน ๓๗.๑และ ๓๗.๒ผู้ว่าราชการกรุงเทพมหานครหรือผู้ที่ได้รับมอบหมายจะเช่าสถานที่เก็บทรัพย์สินและจ้างคนเฝ้าทรัพย์สินนั้นไว้ก็ได้ข้อ ๓๘ ในกรณียึดอัญมณี เครื่องทองรูปพรรณหรือของมีค่าอื่นๆให้เจ้าพนักงานบังคับภาษีมอบแก่ผู้อำนวยการสำนักการคลังหรือผู้ที่ได้รับมอบหมายเก็บรักษาทรัพย์สินนั้นไว้ในที่อันปลอดภัยตามที่เห็นสมควรข้อ ๓๙ ให้เจ้าพนักงานบังคับภาษีจดไว้ในรายงานยึดทรัพย์สินโดยชัดแจ้งว่าได้จัดการเก็บรักษาทรัพย์สินนั้นอย่างไรและต้องเสียค่าใช้จ่ายในการยึดทรัพย์สินค่าเช่าสถานที่เก็บทรัพย์สินค่าจ้างดูแลรักษาทรัพย์สินเท่าใดข้อ ๔๐ให้ผู้รับรักษาทรัพย์สินโดยมีค่าตอบแทนก็ดี หรือไม่มีค่าตอบแทนก็ดีหรือผู้ให้เช่าสถานที่เก็บรักษาทรัพย์สินก็ดีทำหนังสือสัญญากับผู้ว่าราชการกรุงเทพมหานครหรือผู้ที่ได้รับมอบหมายข้อ ๔๑ ในกรณีผู้ใดทำให้เสียหาย ทำลาย ซ่อนเร้นเอาไปเสีย ทำให้สูญหาย ทำให้เสื่อมค่า ทำให้ไร้ประโยชน์ซึ่งทรัพย์สินที่ถูกยึดให้ผู้ว่าราชการกรุงเทพมหานครหรือผู้ที่ได้รับมอบหมายแจ้งความดำเนินคดีแก่ผู้กระทำผิดทุกเรื่องหมวด๓การอายัดทรัพย์สิน ข้อ ๔๒ การอายัดทรัพย์สินให้นำเอาวิธีการยึดทรัพย์สินตามที่กล่าวมาใช้ปฏิบัติโดยอนุโลมหมวด๔การขายทอดตลาดทรัพย์สิน ส่วนที่๑การขายทอดตลาดทรัพย์สินและคณะกรรมการจัดการขายทอดตลาด ข้อ ๔๓ให้เจ้าพนักงานบังคับภาษีจัดทำรายงานเสนอให้มีการขายทอดตลาดทรัพย์สินโดยแนบเอกสารหลักฐานที่เกี่ยวข้องเช่น สำเนาคำสั่งแต่งตั้งเจ้าพนักงานบังคับคดีภาษี คำสั่งให้ยึดทรัพย์สินประกาศยึดทรัพย์สิน บัญชีทรัพย์สินที่ยึด เป็นต้นรวมทั้งเสนอความเห็นว่าควรขายทอดตลาดทรัพย์สินไว้ในรายงานพร้อมเสนอคำสั่งให้ขายทอดตลาดทรัพย์สินตามแบบ ภ.กทม.๘ เพื่อให้ผู้ว่าราชการกรุงเทพมหานครหรือผู้ที่ได้รับมอบหมายลงนามหากทรัพย์สินที่ยึดมีสภาพเป็นของสดของเสียได้เจ้าพนักงานบังคับภาษีมีอำนาจขายทันที โดยวิธีที่เห็นสมควรแล้วรายงานให้ผู้ว่าราชการกรุงเทพมหานครหรือผู้ที่ได้รับมอบหมายทราบข้อ ๔๔ ในการขายทอดตลาดทรัพย์สินให้ผู้ว่าราชการกรุงเทพมหานครหรือผู้ที่ได้รับมอบหมายแต่งตั้งคณะกรรมการจัดการขายทอดตลาดซึ่งอย่างน้อยจะต้องประกอบด้วยนิติกรของกองรายได้ สำนักการคลังและอาจมีเจ้าหน้าที่ของฝ่ายรายได้สำนักงานเขตที่ทรัพย์สินนั้นตั้งอยู่ร่วมเป็นกรรมการอยู่ด้วย ตามแบบ ภ.กทม.๙ให้คณะกรรมการจัดการขายทอดตลาดมอบหมายให้บุคคลหนึ่งบุคคลใดในคณะกรรมการเป็นผู้ทำหน้าที่ผู้ทอดตลาดส่วนที่๒วิธีการขายทอดตลาดทรัพย์สิน ข้อ ๔๕เมื่อผู้ว่าราชการกรุงเทพมหานครหรือผู้ที่ได้รับมอบหมายมีคำสั่งให้ขายทอดตลาดทรัพย์สินแล้วให้เจ้าพนักงานบังคับภาษีจัดทำประกาศเรื่องขายทอดตลาดทรัพย์สินโดยแสดงรายละเอียดเกี่ยวกับทรัพย์สินที่จะขาย เช่น ชื่อเจ้าของทรัพย์สิน วัน เวลาสถานที่ที่จะขาย ชื่อ ประเภท ลักษณะ จำนวน ขนาดน้ำหนักและภาระติดพันเกี่ยวกับทรัพย์สินนั้นๆ เป็นต้นถ้าเป็นที่ดินให้แจ้งเนื้อที่เขตกว้างยาวชื่อเจ้าของที่ดินข้างเคียงสถานที่ตั้งพร้อมทั้งแผนที่พอสังเขป ตามแบบ ภ.กทม.๑๐ เสนอประธานคณะกรรมการเพื่อลงนามข้อ ๔๖ เมื่อประธานคณะกรรมการได้ลงนามในประกาศเรื่องขายทอดตลาดทรัพย์สินตามแบบ ภ.กทม.๑๐แล้ว ให้เจ้าพนักงานบังคับภาษีจัดส่งประกาศเรื่อง ขายทอดตลาดทรัพย์สินนั้นแก่ผู้ค้างภาษีและผู้มีส่วนได้เสียทั้งปิดประกาศไว้โดยเปิดเผย ณ สถานที่ที่จะขายสถานที่ที่ทรัพย์สินนั้นตั้งอยู่ที่ชุมนุมชนและสถานที่ราชการอันสมควรจะปิดได้ก่อนกำหนดวันขายไม่น้อยกว่า ๗ วันอนึ่งถ้าเจ้าพนักงานบังคับภาษีเห็นสมควร จะลงประกาศโฆษณาการขายทอดตลาดทรัพย์สินนั้นในหนังสือพิมพ์รายวันหรือทางวิทยุกระจายเสียง หรือทางโทรทัศน์ก่อนกำหนดวันขายไม่น้อยกว่า ๗ วันก็ได้ข้อ ๔๗การกำหนดวันขายทอดตลาดในประกาศเรื่องขายทอดตลาดทรัพย์สินให้ถือเกณฑ์ดังนี้๔๗.๑ ที่ดินหรือที่ดินพร้อมสิ่งปลูกสร้าง กำหนดวันขายไม่น้อยกว่า ๓๐ วัน แต่ไม่เกิน ๙๐ วันนับแต่วันที่ที่ลงประกาศเรื่องขายทอดตลาดทรัพย์สิน๔๗.๒ โรงเรือนสิ่งปลูกสร้างต่างๆ และทรัพย์สินอื่น กำหนดวันขายไม่น้อยกว่า ๒๐ วัน แต่ไม่เกิน ๓๐วัน นับแต่วันที่ที่ลงประกาศเรื่องขายทอดตลาดทรัพย์สิน๔๗.๓ในกรณีจำเป็นและเร่งด่วนคณะกรรมการอาจขายทอดตลาดทรัพย์สินได้เมื่อพ้นระยะเวลาอย่างน้อย๕ วัน นับแต่วันที่ยึดทรัพย์สินเสร็จแล้วข้อ ๔๘ การขายทอดตลาดทรัพย์สินให้คณะกรรมการถือปฏิบัติ ดังนี้๔๘.๑ก่อนขายทอดตลาดทรัพย์สินให้ปักธงเครื่องหมายการขายทอดตลาดของกรุงเทพมหานคร๔๘.๒ให้อ่านประกาศเรื่องขายทอดตลาดทรัพย์สิน ณสถานที่ขายโดยเปิดเผย๔๘.๓ให้ทำการขายโดยเปิดเผย๔๘.๔คณะกรรมการหรือผู้ทอดตลาด โดยตนเองหรือจะใช้ให้ผู้หนึ่งผู้ใดเข้าสู้ราคาในการขายทอดตลาดทรัพย์สินที่ตนเป็นผู้จัดการขายไม่ได้๔๘.๕เมื่อคณะกรรมการเห็นว่าทรัพย์สินที่ทำการขายทอดตลาดมีมูลค่าสูงมากหรือมีผู้ใดจะสู้ราคาโดยไม่สุจริตก็ดี หรือไม่สามารถจะชำระราคาได้ก็ดีให้คณะกรรมการจัดให้มีการวางหลักประกันที่เชื่อถือได้ตามที่เห็นสมควร๔๘.๖เมื่อประกาศขายทอดตลาดทรัพย์สินแล้วหากมีเหตุอันสมควรอาจเลื่อนหรืองดการขายทอดตลาดทรัพย์สินในครั้งนั้นได้๔๘.๗การขายทอดตลาดทรัพย์สินตามปกติให้ผู้ทอดตลาดแสดงความตกลงขายด้วยวิธีเคาะไม้หรือแสดงกิริยาอย่างใดอย่างหนึ่งตามจารีตประเพณีในการขายทอดตลาดถ้ายังไม่ได้แสดงเช่นนั้นผู้สู้ราคาจะถอนคำสู้ราคาก็ได้๔๘.๘ ตามปกติให้ผู้ทอดตลาดร้องขานจำนวนเงินที่มีผู้สู้ราคาครั้งที่หนึ่งและกล่าวคำว่าหนึ่ง ๓-๔ หนถ้าไม่มีผู้สู้ราคาสูงขึ้นให้เปลี่ยนร้องขานจำนวนเงินนั้นเป็นครั้งที่สองและกล่าวคำว่าสอง อีก ๓-๔ หนเมื่อไม่มีผู้สู้ราคาสูงกว่านั้นและคณะกรรมการเห็นว่าได้ราคาพอสมควรก็ให้ผู้ทอดตลาดกล่าวคำว่าสาม พร้อมกับเคาะไม้หรือแสดงกิริยาอย่างใดอย่างหนึ่งตามจารีตประเพณีในการขายทอดตลาดแต่ถ้าก่อนเคาะไม้หรือแสดงกิริยาดังกล่าวมีผู้สู้ราคาสูงขึ้นไปอีกก็ให้ร้องขานราคานั้นตั้งต้นใหม่ตามลำดับ๔๘.๙ถ้าผู้สู้ราคาถอนคำสู้ราคาของตนเสียก่อนที่ผู้ทอดตลาดเคาะไม้หรือแสดงกิริยาอย่างใดอย่างหนึ่งตามจารีตประเพณีในการขายทอดตลาดให้ผู้ทอดตลาดตั้งต้นร้องขานราคาใหม่๔๘.๑๐ในการขายทอดตลาดทรัพย์สินให้คณะกรรมการบันทึกเหตุการณ์การขายทอดตลาดไว้ทุกครั้งโดยมีข้อความอย่างน้อยดังนี้๔๘.๑๐.๑ จำนวนบุคคลซึ่งมาฟังการขายและสู้ราคา๔๘.๑๐.๒ในการสู้ราคาทรัพย์สินประเภทอสังหาริมทรัพย์ให้บันทึกชนิดของทรัพย์สินชื่อและราคาของผู้ให้ราคาสูงสุด รวมทั้งชื่อและราคาของผู้ให้ราคาลำดับรองลงมาอีก ๒ราคา (ถ้ามี)ส่วนกรณีการสู้ราคาทรัพย์สินประเภทสังหาริมทรัพย์ให้บันทึกชนิดของทรัพย์สิน ชื่อและราคาของผู้ให้ราคาสูงสุดเท่านั้น๔๘.๑๐.๓ คณะกรรมการได้ขายให้หรือไม่เพราะเหตุใด๔๘.๑๐.๔ คณะกรรมการและผู้ทอดตลาดต้องลงชื่อวัน เดือน ปี กำกับไว้๔๘.๑๑ถ้าทรัพย์สินที่จะขายทอดตลาดเป็นตู้นิรภัย หีบหรือกำปั่นเหล็กให้คณะกรรมการจัดการเปิดเสียก่อนจึงจะขายทอดตลาดได้๔๘.๑๒การขายทอดตลาดทรัพย์สินประเภทซึ่งผู้ยึดถือครอบครองจะต้องได้รับอนุญาตจากเจ้าพนักงานตามกฎหมายเสียก่อนเช่น อาวุธปืน เป็นต้น ให้ผู้ซื้อวางเงินมัดจำไว้ไม่น้อยกว่าร้อยละ ๒๕ของราคาซื้อและให้ผู้ซื้อจัดการนำใบอนุญาตมาแสดงภายใน ๓๐ วันพร้อมทั้งชำระเงินที่ค้างให้ครบถ้วนถ้าพ้นกำหนดนี้แล้วผู้ซื้อไม่สามารถนำใบอนุญาตมาแสดงได้ก็ให้ริบเงินมัดจำนั้นและให้จัดการขายทอดตลาดใหม่ได้๔๘.๑๓การขายทอดตลาดทรัพย์สินที่จะต้องมีใบอนุญาตกำกับเช่น สุราตั้งแต่ ๑๐ ลิตรขึ้นไปให้คณะกรรมการขอความร่วมมือไปยังเจ้าพนักงานสรรพสามิตจัดการออกใบอนุญาตขนสุราให้แก่ผู้ซื้อด้วย๔๘.๑๔ การขายทอดตลาดทรัพย์สินที่ติดจำนองให้มีหนังสือแจ้งให้ผู้รับจำนองทราบถึง วัน เวลา และสถานที่ที่จะทำการขายทอดตลาดพร้อมทั้งให้สอบถามผู้รับจำนองถึงรายละเอียดของการจำนอง เช่น ต้นเงินดอกเบี้ยที่ค้างชำระตลอดจนวิธีการขายทอดตลาดว่าจะให้ขายโดยติดจำนองหรือปลอดจำนองถ้าผู้รับจำนองไม่แจ้งให้ทราบภายใน ๑๕ วัน นับแต่วันที่ได้รับหนังสือแล้วก็ให้ขายทรัพย์สินโดยติดจำนองในกรณีที่ได้รับแจ้งจากผู้รับจำนองให้ขายทรัพย์สินโดยปลอดจำนองคณะกรรมการอาจพิจารณาให้ขายทรัพย์สินโดยติดจำนองก็ได้เมื่อได้รับอนุญาตจากผู้ว่าราชการกรุงเทพมหานครหรือผู้ที่ได้รับมอบหมายการขายทรัพย์สินอย่างติดจำนองให้แสดงรายชื่อผู้รับจำนองพร้อมทั้งต้นเงินและดอกเบี้ยที่ยังค้างชำระจนถึงวันขายและข้อความว่าผู้ใดซื้อทรัพย์สินนั้นต้องรับภาระจำนองติดไปด้วย ไว้ในการประกาศเรื่องขายทอดตลาดทรัพย์สินโดยชัดเจนการขายทอดตลาดโดยปลอดจำนอง การกำหนดราคาขายให้พิจารณาถึงต้นเงิน ดอกเบี้ยจำนอง ซึ่งยังค้างชำระแก่ผู้รับจำนองจนถึงวันขายพร้อมทั้งค่าธรรมเนียม ค่าใช้จ่ายในการยึดและขายทอดตลาดและเงินภาษีค้าง ถ้าคาดหมายว่าเงินที่ได้จากการขายทอดตลาดไม่อาจปลดเปลื้องหนี้ภาษีได้หรือหากขายทอดตลาดแล้วเจ้าหนี้จำนองจะได้รับเงินจากการขายทอดตลาดไปทั้งหมดก็ให้งดการขายทอดตลาดและรายงานผู้ว่าราชการกรุงเทพมหานครหรือผู้ที่ได้รับมอบหมายพิจารณาสั่งการเป็นรายๆไปการขอรับชำระหนี้ของผู้รับจำนองให้ถือหนังสือตอบรับของผู้รับจำนองตามวรรคหนึ่งเป็นคำขอรับชำระหนี้จำนองก่อนจ่ายเงินชำระหนี้จำนองพร้อมดอกเบี้ยต้องตรวจสอบให้แน่ชัดเสียก่อนว่าหนี้จำนองและดอกเบี้ยเป็นหนี้บุริมสิทธิที่จะได้รับชำระหนี้ก่อนเจ้าหนี้สามัญหรือไม่และผู้รับจำนองได้ปลดหนี้จำนองให้แล้วพร้อมทั้งให้ขอใบรับยึดถือไว้เป็นหลักฐานในการชำระหนี้จำนองพร้อมดอกเบี้ยด้วยจึงจะจ่ายเงินให้แก่ผู้รับจำนองได้๔๘.๑๕ในการขายทอดตลาดทรัพย์สินหลายสิ่ง ให้ปฏิบัติดังนี้๔๘.๑๕.๑การขายทรัพย์สินที่มีหลายสิ่งโดยแยกขายทีละสิ่งต่อเนื่องกันคณะกรรมการมีอำนาจ ดังนี้๔๘.๑๕.๑.๑ จัดสังหาริมทรัพย์ซึ่งมีราคาเล็กน้อยรวมกันขายเป็นกองๆได้๔๘.๑๕.๑.๒ จัดสังหาริมทรัพย์หรืออสังหาริมทรัพย์สองสิ่ง หรือมากกว่านั้นขึ้นไปรวมขายไปด้วยกันได้เมื่อเป็นที่คาดหมายว่าจะได้ราคาเพิ่มขึ้นเพราะเหตุนั้น๔๘.๑๕.๒ ในการขายอสังหาริมทรัพย์รายใหญ่และอาจแบ่งแยกออกเป็นส่วนๆ ได้ คณะกรรมการมีอำนาจขายทรัพย์สินนั้นเป็นส่วนๆ ได้เมื่อเป็นที่คาดหมายว่าจะได้ราคาเพิ่มขึ้นเพราะเหตุนั้น๔๘.๑๕.๓ ในการขายทรัพย์สินหลายสิ่งด้วยกันคณะกรรมการมีอำนาจกำหนดลำดับที่จะขายทรัพย์สินนั้นได้๔๘.๑๕.๔ บุคคลที่มีส่วนได้เสียในทรัพย์สินที่จะขายทอดตลาดอาจร้องขอให้คณะกรรมการรวมหรือแยกหรือให้ขายทรัพย์สินนั้นตามลำดับที่กำหนดไว้หรือจะร้องคัดค้านการขายของคณะกรรมการใน ๔๘.๑๕.๑ถึง ๔๘.๑๕.๓ ก็ได้ในกรณีที่คณะกรรมการไม่ยอมปฏิบัติตามคำร้องขอหรือคำคัดค้านเช่นว่านั้นผู้มีส่วนได้เสียจะยื่นคำร้องขอต่อผู้ว่าราชการกรุงเทพมหานครหรือ ผู้ที่ได้รับมอบหมายโดยทำเป็นคำร้องภายใน ๒ วันนับแต่วันปฏิเสธ เพื่อขอให้มีคำสั่งชี้ขาดในเรื่องนั้นก็ได้๔๘.๑๖กรณีผู้ซื้อทรัพย์สินจากการขายทอดตลาดเป็นผู้ถือกรรมสิทธิ์รวมหรือเป็นผู้มีส่วนได้เสีย หรือเป็นเจ้าหนี้บุริมสิทธิเหนือทรัพย์สินที่ขายทอดตลาดการชำระราคานั้นจะขอหักส่วนได้ของตนออกจากราคาซื้อก็ได้๔๘.๑๗การขายทอดตลาดทรัพย์สินตามปกติเมื่อผู้ทอดตลาดตกลงขายโดยวิธีเคาะไม้หรือแสดงกิริยาอย่างใดอย่างหนึ่งตามจารีตประเพณีในการขายทอดตลาดแล้วผู้ซื้อต้องชำระเงินทันที เว้นแต่ทรัพย์สินซึ่งมีราคาตั้งแต่ ๑๐,๐๐๐บาทขึ้นไป คณะกรรมการอาจผ่อนผันให้ผู้ซื้อวางมัดจำไม่น้อยกว่าร้อยละ ๒๕ของราคาซื้อและทำสัญญาใช้เงินที่ค้างชำระภายในเวลาไม่เกิน ๑๕วันนับแต่วันที่ซื้อนั้นก็ได้ถ้าผู้ซื้อวางมัดจำไว้แล้วไม่ชำระเงินส่วนที่เหลือภายในกำหนดตามสัญญาให้ริบเงินมัดจำที่ผู้ซื้อวางไว้และถือว่าเงินมัดจำนั้นเป็นเงินส่วนหนึ่งจากการขายทอดตลาดทรัพย์สินของผู้ค้างภาษีย่อมนำไปชำระค่าธรรมเนียมค่าใช้จ่ายในการยึด อายัด ขายทอดตลาดทรัพย์สินและภาษีค้างโดยให้คณะกรรมการเอาทรัพย์สินนั้นออกขายทอดตลาดใหม่ได้ในกรณีที่ผู้ทอดตลาดมีเหตุสงสัยว่าผู้ใดจะสู้ราคาโดยไม่สุจริตก็ดี หรือไม่สามารถจะชำระราคาได้ก็ดีให้ผู้ทอดตลาดจัดการสอบถามผู้นั้นเสียก่อนจึงเคาะไม้หรือแสดงกิริยาอย่างใดอย่างหนึ่งตามจารีตประเพณีในการขายทอดตลาดก็ได้๔๘.๑๘เมื่อการขายทอดตลาดบริบูรณ์โดยผู้ทอดตลาดตกลงขายโดยวิธีเคาะไม้หรือแสดงกิริยาอย่างใดอย่างหนึ่งตามจารีตประเพณีในการขายทอดตลาดแล้วถ้าผู้ซื้อไม่ชำระเงินหรือไม่วางเงินมัดจำตามข้อสัญญาให้คณะกรรมการเอาทรัพย์สินนั้นออกขายทอดตลาดซ้ำอีก และแจ้งให้ผู้ซื้อเดิมทราบกำหนดวัน เวลา ขายด้วย ได้เงินเท่าใด เมื่อหักค่าธรรมเนียมค่าใช้จ่ายแล้วยังไม่คุ้มราคาค่าขายทอดตลาดครั้งก่อนให้จัดการเรียกร้องให้ผู้ซื้อเดิมชำระเงินส่วนที่ยังขาดนั้นตลอดจนเสนอคดีต่อศาลหากจำเป็น๔๘.๑๙เมื่อคณะกรรมการเห็นว่าราคาซื้อที่มีผู้สู้ราคาสูงสุดนั้นยังไม่เพียงพออาจถอนทรัพย์สินนั้นจากการขายทอดตลาดได้แล้วดำเนินการประกาศขายใหม่อีกโดยไม่ต้องขออนุญาตในการขายทอดตลาดอีกข้อ ๔๙ สถานที่ดำเนินการขายทอดตลาดทรัพย์สินให้ปฏิบัติดังต่อไปนี้๔๙.๑ ที่ดินที่ดินพร้อมสิ่งปลูกสร้าง บ้านเรือน โรง และสิ่งปลูกสร้างต่างๆ ซึ่งมิได้ยึดอายัดไว้รวมกับที่ดินให้ขายทอดตลาด ณ สำนักงานเขตท้องที่ที่ทรัพย์สินนั้นตั้งอยู่หรือสถานที่อื่นตามที่ประธานคณะกรรมการกำหนด๔๙.๒ทรัพย์สินอื่นๆ ให้ขาย ณสำนักงานเขตเจ้าของเรื่องที่ทำการยึด หรือสถานที่อื่นที่ประธานคณะกรรมการกำหนดข้อ ๕๐เมื่อคณะกรรมการดำเนินการขายทอดตลาดทรัพย์สินแล้วให้คณะกรรมการรายงานผลการขายทอดตลาดนั้นทุกครั้งแก่ผู้อำนวยการสำนักการคลังภายใน ๗วันทำการนับแต่วันที่มีการขายทอดตลาด ตามแบบ ภ.กทม.๑๑ในกรณีที่ไม่อาจขายทอดตลาดทรัพย์สินที่ยึดหรืออายัดได้ให้ดำเนินการตามหลักเกณฑ์ วิธีการ และเงื่อนไขที่ผู้ว่าราชการกรุงเทพมหานครกำหนดส่วนที่๓การโอนและการส่งมอบ ข้อ ๕๑ การขายทอดตลาดทรัพย์สินเมื่อผู้ซื้อชำระเงินครบถ้วนแล้วให้คณะกรรมการส่งมอบทรัพย์นั้นให้ผู้ซื้อไปได้ถ้าเป็นทรัพย์ที่จะต้องแก้ทะเบียนชื่อผู้เป็นเจ้าของ เช่น อาวุธปืน รถยนต์เรือกำปั่นหรือเรือมีระวางตั้งแต่หกตันขึ้นไป เรือกลไฟหรือเรือยนต์มีระวางตั้งแต่ห้าตันขึ้นไปแพ สัตว์พาหนะ เป็นต้น ให้ผู้อำนวยการเขตหรือผู้อำนวยการกองรายได้ แล้วแต่กรณีแจ้งแก่พนักงานเจ้าหน้าที่นั้นๆ จัดการแก้ทะเบียนให้ด้วยส่วนที่ดินหรือโรงเรือนซึ่งปลูกอยู่ในที่ดินที่มีโฉนดหรือหนังสือสำคัญสำหรับที่ดินให้ผู้อำนวยการเขตหรือผู้อำนวยการกองรายได้แล้วแต่กรณี แจ้งเจ้าพนักงานที่ดินจัดการโอนหมวด๕การงดหรือการถอนการบังคับคดี ส่วนที่๑การงดการบังคับภาษี ข้อ ๕๒ ให้งดการบังคับภาษีในกรณีดังต่อไปนี้๕๒.๑เมื่อผู้ว่าราชการกรุงเทพมหานครหรือผู้ที่ได้รับมอบหมายได้มีคำสั่งงดการบังคับภาษีและได้ส่งคำสั่งนั้นไปให้เจ้าพนักงานบังคับภาษีหรือคณะกรรมการทราบให้เจ้าพนักงานบังคับภาษีหรือคณะกรรมการงดการบังคับภาษีและดำเนินการตามที่ผู้ว่าราชการกรุงเทพมหานครหรือผู้ที่ได้รับมอบหมายสั่งการ๕๒.๒ไม่ว่ากรณีจะเป็นประการใดก็ตามเมื่อมีการนำคดีขึ้นสู่ศาลเกี่ยวกับกรรมสิทธิ์ในทรัพย์สินนั้นให้เจ้าพนักงานบังคับภาษีหรือคณะกรรมการงดการขายทอดตลาดทรัพย์สินเช่นว่านั้นไว้จนกว่าจะมีคำวินิจฉัยชี้ขาดของศาลข้อ ๕๓ ถ้าได้งดการบังคับภาษีตามข้อ ๕๒ให้เจ้าพนักงานบังคับภาษีหรือคณะกรรมการดำเนินการบังคับภาษีต่อไปเมื่อผู้ว่าราชการกรุงเทพมหานครหรือผู้ที่ได้รับมอบหมายได้สั่งหรือเมื่อมีคำวินิจฉัยชี้ขาดให้ยกคำร้องคัดค้านการยึดทรัพย์สินหรือมีคำวินิจฉัยชี้ขาดของศาลว่าทรัพย์สินนั้นเป็นของผู้ค้างภาษีส่วนที่๒การถอนการบังคับภาษี ข้อ ๕๔ เมื่อผู้ค้างภาษีได้ชำระภาษีค้างพร้อมทั้งค่าธรรมเนียมและค่าใช้จ่ายในการบังคับภาษีหรือศาลมีคำสั่งให้ถอนการบังคับภาษีให้ผู้ว่าราชการกรุงเทพมหานครหรือผู้ที่ได้รับมอบหมายสั่งถอนการบังคับภาษี ตามแบบภ.กทม.๑๒และให้เจ้าพนักงานบังคับภาษีหรือคณะกรรมการมอบคืนทรัพย์สินแก่ผู้ค้างภาษีและให้แจ้งการถอนแก่ผู้เกี่ยวข้องด้วยหมวด๖วิธีรับและจ่ายเงิน ข้อ ๕๕ การรับเงิน การนำส่งเงินการเก็บรักษาเงินและการเบิกจ่ายเงินจากการขายทอดตลาดทรัพย์สินให้ดำเนินการตามระเบียบกรุงเทพมหานครว่าด้วย การรับเงิน การเบิกจ่ายเงินการเก็บรักษาเงิน การนำส่งเงินและการตรวจเงินข้อ ๕๖เงินที่ได้จากการขายทอดตลาดให้หักเป็นภาษีค้าง ค่าธรรมเนียมค่าใช้จ่ายในการยึด อายัดและขายทอดตลาดกรณีที่มีเงินเหลือจากการขายทอดตลาดทรัพย์สินให้ผู้อำนวยการสำนักงานการคลังส่งคืนเงินที่เหลือนั้นให้แก่ผู้ที่มีสิทธิได้รับหมวด๗เบ็ดเตล็ด ข้อ ๕๗ในกรณีที่มีเหตุพิเศษสมควรปฏิบัติเป็นการอย่างอื่นหรือที่มิได้กำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นกรณีๆ ไปประกาศณ วันที่ ๑๐ มิถุนายน พ.ศ.๒๕๔๖สมัคร สุนทรเวชผู้ว่าราชการกรุงเทพมหานคร[ดูภาพจากข้อมูลกฎหมาย]มัตติกา/พิมพ์๒๘ตุลาคม ๒๕๔๖สุภาพร/แก้ไข๗พฤศจิกายน ๒๕๔๖นิลวรรณ/อรรถชัย/ตรวจ๖พฤศจิกายน ๒๕๔๖A+B[๑] รก.๒๕๔๖/พ๗๖ง/๒๙/๑๑ กรกฎาคม ๒๕๔๖